Z:gnu-www-ja-edu-system-india--f6d3b2-Each state has three kinds of/hr

Svaka država ima tri vrste škola koje slijede državni kurikulum. Vlada upravlja vlastitim školama na zemljištu i zgradama u vlasništvu vlade i plaća osoblje iz vlastitih izvora. Te škole opće su poznate kao vladine škole. Školarine su u takvim školama dosta niske. Zatim su tu škole u privatnom vlasništvu s vlastitim zemljištem i zgradama. Ovdje su školarine visoke, a nastavnike plaća uprava. Takve škole većinom skrbe o urbanim obiteljima iz srednjeg staleža. Treća vrsta sastoji se od škola kojima je osigurana pripomoć vlade, iako je školu osnovala privatna agencija na vlastitom zemljištu i zgradama. Svrha pripomoći je pomoći smanjiti cijenu školarina i omogućiti siromašnim obiteljima da pošalju svoju djecu ovdje na školovanje. U nekim državama poput Kerale, ove škole vrlo su slične vladinim školama budući da nastavnike plaća vlada, a školarine su jednake kao u državnim školama.